Държавен вестник, бр. 17, 2010 г., стр. 9

БРОЙ  17	
Д Ъ Р Ж А В Е Н  В Е С Т Н И К 	
СТР.  9  
ползват услугите на всички средства на общин­
ското обслужване и консултативните служби 
по селскостопански въпроси за повишаване на 
техническото им равнище;
д) да организират групи за взаимопомощ и 
кооперативи с цел да получат еднакъв достъп 
до икономически възможности чрез наемна 
работа или самостоятелна трудова дейност;
е) да участват във всички общински дейности;
ж) да имат достъп до селскостопански 
кредити и заеми, търговски услуги, подходяща 
технология и еднакъв статут в поземлените и 
аграрните реформи, както и в плановете за 
презаселване на земите;
з) да се ползват от подходящи условия за 
живот, особено жилищни условия, санитарни 
услуги, електро- и водоснабдяване, както и 
транспорт и средства за съобщения.
ЧАСТ IV
Член 15
1. Държавите страни признават принципа 
на равнопоставеност на жените с мъжете пред 
закона.
2. Държавите страни предоставят на жените 
еднаква с мъжете гражданскоправна способност 
и еднакви възможности за нейната реализа­
ция. Те конкретно им осигуряват равни права 
при сключване на договори и управление на 
имущество, както и еднакво отношение към 
тях на всички етапи от съдебната практика на 
съдилищата и трибуналите.
3. Държавите страни се споразумяват, че 
всички договори и всички други частни докумен­
ти от всякакъв вид, които имат за своя правна 
последица ограничаване на правоспособността 
на жените, се считат за невалидни и нищожни.
4. Държавите страни предоставят на мъже­
те и жените еднакви права по отношение на 
законодателството, отнасящо се до премест­
ването на лицата и свободата при избора на 
местожителството.
Член 16
1. Държавите страни вземат всички необхо­
дими мерки за премахване на дискриминацията 
по отношение на жените по всички въпроси, 
засягащи брака и семейните отношения, и в 
частност осигуряват на основата на равнопо­
ставеност на мъжете и жените:
а) еднакви права за встъпване в брак;
б) еднакви права за свободен избор на съ­
пруг и за встъпване в брак само по тяхна воля 
и пълно съгласие;
в) еднакви права и задължения по време на 
брака и при неговото разтрогване;
г) еднакви права и отговорности на мъжете 
и жените като родители независимо от тяхно­
то семейно положение по въпроси, засягащи 
техните деца; във всички случаи интересите на 
децата са преобладаващи;
д) еднакви права свободно и отговорно да 
решават за броя на децата и периодите между 
тяхното раждане и достъп до информация, об­
разование, както и до средства, които ще им 
позволят да осъществят това право;
е) еднакви права и отговорности да бъдат 
опекуни, попечители, доверители и осиновители 
на деца или да осъществяват аналогични функ­
ции, когато те са предвидени от националното 
законодателство; във всички случаи интересите 
на децата са преобладаващи;
ж) еднакви лични права като съпруг и съ­
пруга, в това число право на избор на фамилно 
име, професия и занятие;
з) еднакви права на съпрузите по отноше­
ние на притежаването, придобиването, упра­
влението, използването и разпореждането с 
имуществото както безплатно, така и срещу 
заплащане.
2. Сгодяването и бракът на дете нямат юри­
дическа сила и се вземат всички необходими 
мерки, в това число законодателни, с цел 
определяне на минималната брачна възраст 
и задължителна регистрация на браковете и 
актовете за гражданско състояние.
ЧАСТ V
Член 17
1. За разглеждане на напредъка в осъ­
ществяването на тази конвенция се учредява 
Комитет за премахване на дискриминацията 
по отношение на жените (по-долу наричан 
„комитет“), включващ в момента на влизане на 
конвенцията в сила осемнадесет, а след нейната 
ратификация или присъединяването към нея на 
тридесет и петата държава страна, двадесет и 
трима експерти, притежаващи високи морални 
качества и компетентност в областта, попадаща 
в обхвата на тази конвенция. Тези експерти 
се избират от държавите страни сред техните 
граждани и изпълняват функциите си в лично 
качество, като при това се взема под внима­
ние справедливото географско разпределение 
и наличието на различни видове цивилизации 
и основни правни системи.
2. Членовете на комитета се избират с тай­
но гласуване от списък на лица, предложени 
от държавите страни. Всяка държава страна 
има право да предложи едно лице от своите 
граждани.
3. Първоначалните избори се провеждат след 
шест месеца от датата на влизане в сила на 
тази конвенция. Най-малко три месеца преди 
срока за провеждане на всеки избор Генерални­
ят секретар на Организацията на обединените 
нации изпраща до държавите страни писмо с 
предложение да представят своите кандидатури 
в срок до два месеца. Генералният секретар 
подготвя списък, в който в азбучен ред са 
внесени всички предложени по този начин